**BASKETBOLA NODAĻA**

Basketbola nodaļa Kuldīgas rajona sporta skolā atvērta līdz ar tās dibināšanu. Par treneriem basketbola nodaļā strādājuši Raimonds un Ērika Kramzaki, Sarmīte Zvirbule, Andra Saulgrieze, Aleta Jonele, Alberts Ķesteris, Jānis Kreicmanis, Dzintra Kļava, Toms Rožkalns, Mārtiņš Štofrēgens. Patreiz nodaļā strādā Guntis Jankovskis, Toms Zatlers un Oskars Linkovskis.

Pirmā trenera - Raimonda Kramzaka trenētā zēnu komanda izcīnīja Latvijas Skolēnu spartakiādes čempionu titulu lauku grupā, kas bija pirmais lielais panākums Kuldīgas basketbola vēsturē. Komandā spēlēja Ūzijs, Sermulis, Balandiņš, Dreimanis, Kalniņš, Upenieks, Krūmiņš. Pretendentu turnīrā uz PSRS Jaunatnes spartakiādi Kurzemē mūsu puiši uzvarēja, bet Latvijā ierindojās 2.vietā. Tālāk zēnu basketbola komandu trenēja Sarmīte Zvirbule, drīz to likvidēja.

R.Kramzaks sāka strādāt ar 1954.gadā dzimušajām meitenēm ,kas kļuva par Latvijas čempionēm vairākus gadus pēc kārtas - D,C un B vecuma grupās. Komandā spēlēja Sandra Mežraupe, Dzintra Veltheima, Gunta Gausmane, Guntra Kramzaka, Anita Rapa u.c.

Kuldīgas rajona basketbola sieviešu izlase, kas komplektējās no esošajām un bijušajām sporta skolas audzēknēm, izcīnījusi godalgotas vietas ‘’Vārpas’’ sporta spēlēs, starprepublikāniskajos turnīros, kā arī startēja republikas B un C klasē ar divām komandām.

Andras Saulgriezes trenētā 1966.gadā dzimušo meiteņu komanda vairākkārt bijusi Latvijas čempione un piecas reizes izcīnījusi 1.vietu ‘’Rumbas kausā’’.

No 1968.gada tika organizēts ‘’Rumbas kauss’’, kurā piedalījās Rīgas ‘’Lokomotīve’’, Liepājas, Ventspils un Kuldīgas jaunākās grupas komandas. Kā goda vieses šajās sacensībās tika uzaicinātas TTT komandas spēlētājas.

Kuldīgas rajona sporta skolas basketbola nodaļā trenēties sākušas: Sivija Krodere - TTT komandas spēlētāja 1959.-1969.g. un 1973.g., divkārtēja Eiropas un Pasaules čempione PSRS izlases sastāvā un desmitkārtēja PSRS čempione, PSRS Nopelniem bagātā sporta meistare; Marita Bikse – seškārtēja PSRS čempione, PSRS Starptautiskās klases sporta meistare; Dace Pinkovska – PSRS junioru čempione; Zinta Treigūta – Latvijas jaunatnes izlases dalībniece.

Ronalds Zaķis ir Latvijas izlases dalībnieks, kura iekļuva 2015.gada Eiropas čempionāta finālturnīrā, 2014./2015.gada sezonā spēlē basketbola kluba ‘’ VEF Rīga’’ sastāvā.

Roberts Jansons - Latvijas kadetu un junioru valsts izlases dalībnieks, izcīnījis Eiropas čempionātos 5. un 8. vietu.

Kalvis Sprūde spēlējis Latvijas junioru izlasē.

Latvijas jaunatnes izlasē spēlējuši Miķelis Pušilovs, Roberts Pāže - 2013.gadā 4.vieta U-18 grupā un Pēteris Rēķis - 2013. gadā ir Eiropas vicečempions U-20 grupā.

Emīls Ivanovskis LV U14 izlases sastāvā izcīnījis 5.vietu Eiropas jauniešu līgā , 2019./2020.gada sezonā sportista gaitas uzsāka Itālijā Kremonas ‘’Vanoli’’ komandā un bija U15 izlases dalībnieks.

Kristaps Soldatenoks LV U14 izlases sastāvā izcīnījis 5.vietu Eiropas jauniešu līgā un 1.vietu Baltijas čempionātā, tika iekļauts arī LV jaunatnes izlasē U15, U16 grupās.

Nils Biģelis 2023./2024. gada sezonā pārstāvēja Latvijas izlasi 3x3 European Youth Summer Olympic Festival, Slovēnijā Mariborā, kur izcīnīja 5. vietu. N.Biģelis tika iekļauts LV 3x3 basketbola U18 izlasē.